leεqaqer ara as-nernu neḥwaǧ ifelfel azeggaɣ aquran ilaq ad yaɣ lḥal neslxes-it, ticcart, ciṭuḥ n yifelfel aberkan, lkemmun, lkarwiyya, lmelḥ d yifelfel azeggaɣ ; mi dayen neddez-iten ad tennernu ɣer tkukuḍt daɣen ad as-nexdem ṭumaṭic n tbewwaḍt, ad ten-neǧǧ ad kemlen lqelyan s tawil. Imir ad as-nexdem lḥemmeẓ ilexsen uqbel akked lkesber d maεdnus ; mi dayen qlan mliḥ ad as-nernu aman yuyzagen, ad neɣleq takukuḍt-nni akken ad yeww lḥemmeẓ-nni. Mi qrib ad yeww ad as-nernu buzelluf-nni i nesserkem akken ad ikemmel tiwwin i lmarqa maεna abrid-a mi ara nεiwed ad neɣleq takukuḍt abrid niḍen, ur nettεeṭṭil ara ad as-nsexsi axaṭer buzelluf-nni imi yerkem safi yewwa nnefṣ n tiwwin. Ha-t-ay amek sewwayen ǧwaz n buzelluf a yelli.